open-index/open-wikipedia-markdown huggingface dataset:
Moderne Teenpouse

In die moderne tyd is daar verskeie persone wat aanspraak maak op die pousskap en hoewel hulle nie tegnies aan die definisie van **teenpous** voldoen nie, word hulle tog as sulks in die media betitel. Gewoonlik behoort hulle tot **sedevacatante-groeperinge** wat aanneem dat die Stoel van Rome vakant is en dan iemand kies om die plek te vul. Hulle word ook **konklaviste** genoem omdat hulle baie keer deur 'n konklaaf van gelowiges verkies is.  **Petrus II** is 'n geliefde pousnaam onder hulle weens die profesieë van St. Malachias wat verklaar dat Petrus II die laaste pous van die Rooms-Katolieke Kerk sou wees.

## Collinite 
Die groepering uit Frankryk, gestig deur **Michel Collin** se aanvanklike naam was *Die orde van die Moeder van God*, maar staan tans bekend as die *Apostels van Oneindige Liefde*.
* **Pous Clemens XV** gebore Michel Collin, self aangestel, van 1950 tot 1974.
* **Pous Gregorius XVII** gebore **Jean-Gaston Tremblay** van 1968 tot 2011 in Kanada.

## Die Palmariaanse Katolieke Kerk 
Die Palmariane sien Pous Paulus VI en sy voorgangers as ware pouse.  Hulle vereer Paulus VI as 'n martelaar. Hulle beweer op grond van mistiese verskynings dat die pous van Rome geëkskommunikeer is en dat die setel van die pousskap verskuif het na El Palmar de Troya in Spanje.
* **Pous Gregorius XVII** gebore **Clemente Dominguez y Gomez** misties selfaangestel van 1978 tot 2005.
* **Pous Petrus II** gebore **Manual Corral** van 2005 tot 2011
* **Pous Gregorius XVIII** gebore **Sergio Maria** van 2011.

## Ander 
* Pouse van die *Legio Maria* in Kenia, **Timothy Joseph Blasio Ahitler** van 1963 tot 1998; **Pius Lawrence Jairo Chiaji Adera** van 1996 tot 2004; **Raphael Titus Otieno** van 2004.
* **Pous Michael I** gebore **David Bawden** in Kansas, VSA.
* **Pous Pius XIII** gebore **Lucian Pulvermacher** pous van die *Ware Katolieke Kerk* in Montana, VSA.
* **Pous Krav I**, gebore **Mirko Fabris** in Zagreb, Kroasië.
* **Pous Alexander IX**, gebore **Joaquin Llorens**, in Elx, Spanje.
* Pouse van die *Iglesia Catolica Apostolica Remanente* in Buenos Aires, Argentinië. **Pous Leo XIV** gebore **Oscar Michaelli** van 24 Maart 2006, **Pous Innocentius XIV** gebore **Juan Bautista Bonetti** van 14 Februarie 2007 tot 29 Mei 2007, opgevolg deur **Pous Alexander IX**.

## Verwysings
Komani Psigiatriese hospitaal

Die **Komani Psigiatriese Hospitaal** is 'n regeringsbefondsde psigiatriese hospitaal en rehabilitasiesentrum in Komani, (die voormalige Queenstown), Oos-Kaap in Suid-Afrika. Dit is geleë op 'n uitgestrekte terrein aan die suidekant van die dorp, langs die N6 na Cathcart. 

Die hospitaalafdelings sluit in 'n rehabilitasiesentrum, apteek, teenretrovirale middelbehandeling vir MIV/vigspasiënte, posttraumaberading en was- en kombuisdienste.
São Paulo Congonhas Internasionale Lughawe

**São Paulo Congonhas Internasionale Lughawe** (IATA-kode: CGH, ICAO: SBSP) (Portugese uitspraak: [kõɡõɲɐs]) is een van drie kommersiële lughawens wat São Paulo, Brasilië bedien. Die lughawe is vernoem na die omgewing waar dit geleë is, voorheen bekend as Vila Congonhas, eiendom van die nakomelinge van Lucas Antônio Monteiro de Barros (1767–1851), burggraaf van Congonhas do Campo. Dit word deur die Stad van São Paulo besit, maar word deur Infraero bedryf.

Congonhas het roosterbeperkings wat teen 'n maksimum van 30 operasies/uur opereer, een van drie lughawens met sodanige beperkings in Brasilië. Die sentrale saal van die passasiersterminaal word beskou as een van die uitstaande voorbeelde van moderne argitektuur in São Paulo. Maar terwyl gepoog is om die voorkoms van die ouer, historiese afdeling te bewaar het die modernisering en uitbreiding van die terminale, vanaf 2003, steeds 'n verlies van sy voormalige karakter gelaat. Tans beskik die hoofterminaal oor 'n oppervlak van 51,535&nbsp;m2.

Die aanloopbaan 35L is veral bekend vir sy berugte ongelukke, soos TAM se vlug 3054.

## Verwysings
São Paulo Guarulhos Internasionale Lughawe

**São Paulo/Guarulhos-Governador André Franco Montoro Internasionale Lughawe** (IATA: **GRU**, ICAO: **SBGR**), algemeen plaaslik bekend as **Cumbica-lughawe** na die distrik waar dit geleë is, en die Brasiliaanse lugmagbasis wat steeds op die lughawe bestaan, is die belangrikste lughawe wat São Paulo, Brasilië bedien. Dit is geleë in die munisipaliteit van Guarulhos in Groter São Paulo. Sedert 28 November 2001 is die lughawe vernoem na André Franco Montoro (1916–1999), voormalige goewerneur van die São Paulostaat, en sedert 2012 heet dit "GRU-lughawe".

In 2012 was die lughawe Brasilië se voorste een in terme van passasiers vervoer, vliegtuigbewegings en vrag hanteer en dit is steeds die besigste lughawe in Latyns-Amerika volgens passasiersverkeer (39 miljoen in 2014). Guarulhos het roosterbeperkings en opereer teen 'n maksimum van 45 operasies/uur. Dit is een van vyf lughawens in Brasilië met sodanige beperkings; die ander is São Paulo Congonhas, Brasília, Belo Horizonte-Pampulha en Rio de Janeiro-Santos Dumont.

Sedert 2012 word die lughawe deur 'n konsortium bestaande uit Invepar S/A, Airports Company South Africa en Infraero bedryf. Sommige van die fasiliteite word met die São Paulo Lugmagbasis van die Brasiliaanse Lugmag gedeel.

Die Steenbokskeerkring gaan direk deur die suidelike punt van die lughawe.

## Statistiek 
### Besigste roetes 
## Verwysings
Slag van Mars-la-Tour

Die **Slag van Mars-la-Tour** het op 16 Augustus 1870 gedurende die Frans-Duitse Oorlog naby die dorpie Mars-la-Tour in die noordooste van Frankryk plaasgevind. Twee Duitse troepe het teen die volledige Franse Rynleër te staan gekom. Die Duitsers wen teen alle verwagtinge die slag en die Franse moes na die vesting van Metz terugval.

## Von Bredow se doodsrit 
Generaal Von Alvensleven is deur die Franse artillerie geteister. Daarbenewens was hy bang dat die Franse kavallerie sy wankelrige linkerflank sou aanval. Von Alvensleben het 'n boodskap aan die bevelvoerder van die 12de kavalleriebrigade, generaal-majoor Friedrich Wilhelm von Bredow gestuur om die Franse artillerie onder generaal Canrobert aan te val.

Von Bredow gebruik die terrein en kruitdampe om sy aanval tot die laaste oomblik te versteek. Die aanval het paniek onder die Franse soldate veroorsaak en die Franse artillerie is geneutraliseer. Die voorval sou later as "Von Bredow se doodsrit" bekend word.

## Resultate 
Die veldslag was 'n klinkende oorwinning vir die Duitsers, wat verreweg in die minderheid was. Die Franse val terug, waarna die beleg van Metz begin.

Von Bredow se doodsrit het 'n belangrike uitwerking op toekomstige oorlogvoering gehad. Die sukses van die kavallerieaanval het die indruk geskep dat kavallerie steeds 'n deurslaggewende rol tydens veldslae kon speel, terwyl hulle funksie eintlik reeds uitgedien was. In die komende 47 jaar sou kavallerie steeds 'n belangrike onderdeel van Europese magte vorm.
Mars-la-Tour

**Mars-la-Tour** is 'n munisipaliteit in die Franse département Meurthe-et-Moselle. Die munisipaliteit beslaan 'n oppervlakte van 12,64&nbsp;km² en het volgens die 2011-sensus ongeveer 968 inwoners (77 inwoners per km²).

## Geskiedenis 
Op 16 Augustus 1870 het die slag van Mars-la-Tour hier plaasgevind. Die slag was deel van die Frans-Duitse Oorlog. Die Duitsers behaal 'n oorwinning en die Franse moes na die vesting van Metz terugval.

Die onderstaande kaart toon die ligging van Mars-la-Tour met die belangrikste infrastruktuur en aangrensende munisipaliteite:

raamloos|350px

## Demografie 
Die figuur toon die bevolkingsgroei (bron: Institut national de la statistique et des études économiques):

raamloos|350px

## Eksterne skakels 
* Statistiese inligting op die INSEE se webtuiste
*
FedEx Express

**FedEx Express**, voorheen Federal Express, is 'n vraglugredery gebaseer in Memphis, Tennessee, Verenigde State van Amerika. Dit is die wêreld se grootste lugredery in terme van tonnemaat vrag gevlieg en die wêreld se vierde grootste in terme van vlootgrootte.  Dit is 'n filiaal van FedEx Corporation, wat daagliks pakkette en vrag aflewer na meer as 375 bestemmings in byna alle lande. FedEx Express is die wêreld se grootste spoedvervoermaatskappy.

Sy hoofkwartier is in Memphis met sy globale "SuperHub" geleë op Memphis Internasionale Lughawe. In die VSA het FedEx Express ook 'n nasionale sentrum op Indianapolis Internasionale Lughawe. Plaaslike spille is geleë op Ted Stevens Anchorage Internasionale Lughawe, Oakland Internasionale Lughawe, Newark Liberty Internasionale Lughawe, Fort Worth Alliance Lughawe en Miami Internasionale Lughawe. Internasionale plaaslike spille is geleë op Lughawe Parys-Charles de Gaulle lughawe, Guangzhou Baiyun Internasionale Lughawe, Kansai Internasionale Lughawe, Toronto Pearson Internasionale Lughawe en Keulen Bonn-lughawe. Die Middel-Atlantiese sentrum op Piedmont Triad Internasionale Lughawe het op 2 Junie 2009 geopen, maar weens 'n afname in die pakketvolume is dit nog nie naby die verwagte aktiwiteitsvlakke nie.

[duimnael|links|'n DC-10 land op [San Jose Internasionale Lughawe, San Jose]]
duimnael|300px|'n FedEx Airbus A310-200 arriveer by San Jose, Kalifornië
duimnael|300px|Een van Federal Express se eerste vliegtuie, 'n Dassault Falcon 20 genaamd *Wendy*.

## Verwysings
Bes

**Bes** (soms ook **Bisoe**) was in die Egiptiese mitologie die beskermer van huishoudings, in besonder ma's, kinders en geboortes. Hy is later beskou as die beskermer van enigiets goeds en die vyand van alles wat slegs is. Hoewel studies in die verlede daarop gedui het dat hy ’n Middelryk-invoer uit Nubië was, dui meer onlangse navorsing aan hy was sedert die begin van die Ou Ryk deel van die Egiptiese godsdiens. Hy is al in voordinastiese kulture van die Nylvallei genoem, maar sy kultus het nie versprei voor die begin van die Nuwe Ryk nie.

Moderne geleerdes soos James Romano glo Bes was in die vroegste uitbeeldings ’n leeu wat op sy agterpote staan. Ná die Derde Oorgangstydperk is hy dikwels uitgebeeld as net ’n kop, en dié is dikwels as ’n gelukbringer gedra.

## Verwysings 
## Eksterne skakels 
* Bes, van "The Complete Gods and Goddesses of Ancient Egypt" 

* 15px Hierdie artikel is vertaal uit die Engelse Wikipedia
Heqet

**Heqet** was in die Egiptiese mitologie ’n godin van vrugbaarheid.

Vir die Antieke Egiptenare was die padda die simbool van lewe en vrugbaarheid, want baie van hulle is gebore ná die jaarlikse oorstroming van die Nylrivier, wat die grond weer vrugbaar gemaak het. ’n Padda-godin het dus in die mitologie ontstaan wat met vrugbaarheid verbind is. Haar naam is op baie verskillende maniere gespel, onder meer **Heqat**, **Hekit** of **Heget**.

Sy is meestal uitgebeeld as ’n padda of ’n vrou met die kop van ’n padda, of soms as ’n padda aan die einde van ’n fallus om haar verbintenis met vrugbaarheid te wys. Daar word dikwels na haar verwys as die vrou van die god Chnoem.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Maahes

**Maahes** (ook **Mihos**, **Miysis**, **Maihes** ens.) was in die Egiptiese mitologie die god van oorlog. Sy naam beteken "hy wat getrou langs haar is" en hy is uitgebeeld met die kop van ’n leeu. Hy is in Benede-Egipte beskou as die seun van die godin Bastet en in Bo-Egipte van Sechmet. Sy pa was die hoofgod van die tyd: Ra, Ptah of Atoem-Ra.

Benewens oorlog is Maahes verbind met die weer, messe, lotusse en die eet van gevangenes. Sy kultus was gesentreer in Taremoe en Per-Bast.

## Oorsprong 
Die eerste keer dat Maahes genoem is, was tydens die Nuwe Ryk. Sommige Egiptoloë glo hy as ’n invoerproduk uit die buiteland; daar is wel aanduidings dat hy dieselfde kon gewees het as die leeugod Apedemak van Nubië en Egipte se westelike woestyn.

## Verwysings 
## Eksterne skakels 
* Caroline Seawright, "Maahes, God of War and Protection, The Leonine Lord of Slaughter..." 
* 15px Hierdie artikel is vertaal uit die Engelse Wikipedia
Biskop

In die Katolieke, Anglikaanse en Ortodokse Kerk is biskoppe die opvolgers in gesag van die twaalf Apostels. 
regs|200px| Biskop met myter, staf en ring
## Oorsprong 
Die apostels het hulle gesag met die oplê van hande met ander mense gedeel. (2 Tim 1:6).  In die Nuwe Testament is die mans beurtelings *episcopoi* (biskoppe) en *presbyteroi* (priesters of ouderlinge) genoem (Hand 20:17), maar vanaf die 2de eeu nC is die woord **biskop** net vir leiers van die plaaslike kerk (bisdom) gebruik. 

## Regalia 
Tradisioneel het biskoppe hul eie spesifieke regalia soos:
*'n Troon of *Kateder* in hulle biskoplike Kerk
*'n Staf wat herinner aan 'n herderstaf
*'n Myter of bisskopsmuts
*'n Ring
*'n Pektorale of borskruis.
Voorheen het die biskoppe ook spesiale kouse en sandale gedra die sg. *caligae*

File:Anneau Episcopal Chrisme.jpg|Biskopsring
File:Bishops_staff_2d.jpg|Biskopsstaf
File:Mitre of the Bishop of London.jpg|Myter
File:The Bishop's Throne at Guildford Cathedral - geograph.org.uk - 1152312.jpg|Bisskopstroon
File:Cruz pectoral (Tesoro de la catedral de Toledo).jpg|Borskruis

## Soorte biskoppe 
Daar is verskeie soorte biskoppe soos:
*Die **Pous** - biskop van Rome
***Ordinaris-biskop** – hoof van 'n bisdom
***Hulpbiskop** – assistent van 'n ordinaris maar titulêr biskop in eie reg
***Wybiskop** – 'n biskop wat 'n verkose biskop wy.
***Aartsbiskop** – hoof van 'n aartsbisdom die belangrikste bisdom van 'n streek.
***Titulêr (aarts)biskop** – 'n biskop sonder eie bisdom, maar die titel het van 'n nie meer bestaande bisdom.  Veral die funksionarisse van die Vatikaan is dikwels titulêr (aarts)biskop. B.v. Kardinaal Leonardo Sandri, titulêr aartsbiskop van Cittanova, prefek vir die Kongregasie van Oosterse Kerke.
***Metropoliet** – hoof van 'n kerkprovinsie.
***Verkose biskop** – 'n biskop die aangestel is maar nog nie gewy nie.
***Suffragane biskop** – 'n Biskop van 'n bisdom wat ondergeskik is aan 'n ander bisdom.

## Verwysings
Mafdet

**Mafdet** was in die vroeë Egiptiese mitologie ’n godin wat die mens beskerm het teen slange, skerpioene en ander giftige diere, wat beskou is as oortreders van die maät (orde). Sy is dikwels uitgebeeld as ’n soort kat of muishond. Sy kom reeds in die 1ste Dinastie in die mitologie voor.

Sy was ook die vergoddeliking van die reg of moontlik teregstelling. Verder het sy die farao se kamers en ander heilige plekke beskerm.

## Verwysings 
: *15px Hierdie artikel is vertaal uit die Wikipedia*
Grey-versameling

Die **Grey-versameling** in die Nasionale Biblioteek van Suid-Afrika in Kaapstad bestaan uit een van die belangrikste versamelings Middeleeuse manuskripte en wiegedrukke buite Europa en Amerika.

## Manuskripte 
Die 115 manuskripte bestaan uit Bybels en evangelies, liturgiese en stigtelike lektuur sowel as nie- godsdienstige verhale. Die meeste van hierdie manuskripte is versier. 'n Evangelie uit die 10de eeu in Latyn en afkomstig uit Tours is die oudste geskrif in die land. Ook is daar 'n Bybel met versierde hoofletters uit die 13de eeu. Onder die liturgiese geskrifte is daar die Amorbach Evangelistarium  deur Götz van Berlichingen uit 1525. Ander bekende vroeë literatuur is 'n kopie van Dante se *Divina commedia* uit die 15de eeu, 'n uitgawe van Julius Caesar se *Commentarii de bello Gallico* en 'n Nederlandse vertaling van *The Travels of Sir John Mandeville* wat handel oor 'n reis in die Nabye Ooste in die  14de eeu.

## Wiegedrukke 
Daar is 136 wiegedrukke (inkunabele en post-inkunabele) in die versameling. Hiervan is De vita Christiana deur St. Augustinus die oudste boek. Dit is in 1470 in Mainz gedruk deur Peter Schoeffer, 'n leerling van Johannes Gutenberg. Verder is daar eerste uitgawes van Geoffrey Chaucer (1340–1400), Edmund Spenser (1552–1599) en William Shakespeare (1564–1616). Ook drukwerk deur vroeë drukkers soos William Caxton en Wynkyn de Worde is in die biblioteek.

## Skenker 
Sir George Grey het die versameling saamgestel uit materiaal wat hy tussen 1853 en 1860 by Londense boekhandelaars aangekoop het. Daarna het hy dit aan die volk van Suid-Afrika geskenk.

## Bibliotekarisse 
Die taalkundige en Afrika-kenner Wilhelm Heinrich Immanuel Bleek was vanaf 1862 tot sy dood in 1875 die bibliotekaris van die versameling. Vanaf 1811 tot 1883 was die taalkundige Johannes Theophilus Hahn in beheer daarvan. Hy het **An index of the Grey Collection in the South African Public Library** saamgestel.

## Bibliografie 
* Churms, B.V.: Treasures of the Grey Collection. Lantern, tydskrif vir kennis en kultuur, Julie 1985, jaargang 34, nr. 3
* www.istc.bl.uk
* Standard Encyclopaedia of Southern Africa, deel 6. Kaapstad: Nasou, 1972.
Montoe

duimnael|links|130px|’n Brons-gelukbringer.

**Montoe** was in die Egiptiese mitologie ’n god van oorlog wat dikwels uitgebeeld is as ’n man met die kop van ’n valk. Hy was ’n antieke god, oorspronklik ’n manifestasie van die skroeiende uitwerking van die son, Ra, en is ook dikwels **Montoe-Ra** genoem. Sy vernietigende aard het hom later die eienskappe van ’n vegter en eindelik van ’n oorlogsgod besorg.

Vanweë die verbintenis van bulle met krag en oorlog, het Montoe dikwels verskyn as ’n wit bul met ’n swart gesig, waarna as die bacha verwys is. Egipte se grootste generaal-konings het hulself dikwels genoem "sterk bulle, die seuns van Montoe".

In die kuns van Antieke Egipte is hy uitgebeeld as ’n man met die kop van ’n valk of ’n bul met die son en twee pluime op sy kop; die valk het die lug verteenwoordig en die bul krag en oorlog. Hy sou ook ’n verskeidenheid wapens, soos ’n mes of ’n pyl en boog, vashou.

Montoe het verskeie vroue gehad, onder andere Tenenet, Ioenit en ’n vroulike vorm van Ra, Raettawy.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Min (god)

**Min** was in die Egiptiese mitologie ’n god uit die voordinastiese tydperk (omstreeks die 4de millennium v.C.). Hy is in baie vorme uitgebeeld, maar meestal as ’n man met ’n ereksie en ’n dorsvleël. As Min was hy die god van voortplanting; as Chnoem was hy die skepper van alle dinge, "van gode en die mens".

## Familie 
In gesange word genoem dat Min die seun van Osiris en Isis was. Sy vroue was Iabet en Repit.

## Mites en funksie 
Sy kultus was die grootste in Koptos en Achmim, waar groot feeste vir hom gehou is met openbare optogte en offerandes.

duimnael|links|’n Reliëfwerk in die Luxor-tempel met ’n afbeelding van Min regs.
Sy belangrikheid het tydens die Middelryk gegroei toe hy nader verbind is met Horus, as die god **Min-Horus**. Teen die Nuwe Ryk is hy ook versmelt met Amoen as die god **Min-Amoen-kamoetef** (Min-Amoen, bul van sy moeder). Min se altaar is versier met twee bulhorings.

As die sentrale god van vrugbaarheid en moontlik orgastiese rites is Min geïdentifiseer met die Griekse god Pan. Deel van die aanbidding van Min was die lang, reguit Egiptiese blaarslaai, bekend as die "wit bul", wat volgens die Egiptenare geslagsprikkelende eienskappe gehad het; wanneer dit gevryf of gedruk is, het dit ’n melkerige vloeistof afgegee wat vermoedelik met semen verbind is. Die "wit bul" was ook een van Min se simbole.

As god van manlike potensie is hy tydens die Nuwe Ryk vereer op kroningsplegtighede, wanneer van die farao verwag is om sy saad te saai – daar word algemeen geglo dit was plantsaad, hoewel daar al omstrede voorstelle was dat die farao moes bewys hy kon ejakuleer en so die jaarlikse oorstromings van die Nylrivier verseker. Aan die begin van die oesseisoen is Min se beeld uit die tempel na die landerye geneem as deel van die "fees van die vertrek van Min". Die Egiptenare het dan die oes geseën en nakend aan spele deelgeneem ter ere van hom; die belangrikste hiervan was die klim van ’n groot tentpaal.

In Egiptiese kunswerke is Min uitgebeeld met ’n kroon van vere, met ’n ereksie in sy linkerhand en ’n dorsvleël in sy regterhand, wat hy omhoog gehou het. Om sy voorkop het hy ’n rooi lint gedra wat waarskynlik seksuele energie voorgestel het.

Selfs sommige godinne is uitgebeeld met Min se liggaam (insluitende die fallus), en dit het daartoe gelei dat hy dikwels die kop van ’n leeuwyfie gehad het. Omdat hy gewoonlik met ’n ereksie uitgebeeld is, het Christene dikwels sy monumente geskend en Victoriaanse Egiptoloë het dikwels net foto's van sy bolyf geneem of ander maniere gevind om sy uitstaande penis te verbloem. Vir die Antieke Egiptenare was Min egter nie skandalig nie. Hulle was baie ontspanne oor naaktheid – in hul warm klimaat het boere, arbeiders, slawe en vermaakkunstenaars dikwels naak gewerk, en kinders sou naak rondloop totdat hulle meerderjarig was.

## Verwysings 
## Eksterne skakels 
* Die god Min, met ’n paar foto's 

* 15px Hierdie artikel is vertaal uit die Engelse Wikipedia
Nechbet

**Nechbet** was as ’n vroeë, voordinastiese godin in die Egiptiese mitologie die beskermer van die dodeakker Necheb; haar naam beteken "van Necheb". Sy het later die beskermgodin van Bo-Egipte geword en was een van die twee beskermgodinne van die hele Antieke Egipte nadat Bo- en Benede-Egipte verenig het.

## Mitologie 
Egipte se oudste orakel was die altaar van Nechbet by Necheb. Dit was by Nechen, die godsdienstige en politieke hoofstad van Bo-Egipte aan die einde van die Voordinastiese Tydperk (omstreeks 3200–3100 v.C.) en moontlik ook in die Vroegdinastiese Tydperk (omstreeks 3100–2686 v.C.). Die oorspronklike nedersetting op die Nechen-terrein dateer uit die Badari-kultuur van omstreeks 4400&nbsp;v.C. Op sy hoogtepunt, vanaf omstreeks 3400 v.C., het Nechen minstens 5&nbsp;000 en moontlik tot 10&nbsp;000 inwoners gehad.

Die priesteresse van Nechbet is "moeoe" (moeders) genoem en het kledingstukke gedra wat van die vere van ouwêreldse aasvoëls gemaak is.

Nechbet was die titelgodin van Bo-Egipte. Sy en haar Benede-Egiptiese eweknie, Wadjet, het dikwels saam verskyn as die "Twee Dames". Een van die name van die farao's was hul Nebtynaam, wat begin het met die hiërogliewe vir "hy/sy van die Twee Dames . . ."

In kuns is Nechbet uitgebeeld as ’n ouwêreldse aasvoël. Tydens die Nuwe Ryk het die aasvoël saam met die oeraeoes op die hooftooisel van die konings verskyn wanneer hulle begrawe is. Nechbet het dikwels ’n sjenring vasgehou, wat ewigheid simboliseer.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Marina Silva

**Maria Osmarina Marina Silva Vaz de Lima** (* 8 Februarie 1958) is 'n Brasiliaanse politikus. Sy was senator van die Republiek.

## Verwysings
Desuk

**Desuk** (Arabies: دسوق *Dosūq*) is 'n stad in die noorde van Egipte, wat aan die Nylrivier geleë is. Die stad het 'n bevolking van 129&nbsp;604 in 2009 gehad. Dit is 80&nbsp;km oos van Alexandrië geleë en maak deel uit van die Kafr El-Sheikh-governorate.

## Verwysings 
## Eksterne skakels 
*  Amptelike webwerf van Desuk 
*   Amptelike webwerf van die Kafr El-Sheikh-governorate
Oog van Ra

duimnael|Die Oog van Ra kan gelykgestel word aan die sonskyf, met kobras om die skyf en met die wit en rooi kroon van Bo- en Benede-Egipte.

Die **Oog van Ra** is in die Egiptiese mitologie die vroulike eweknie van die god Ra en ’n gewelddadige krag wat sy vyande verslaan.

Die Oog-godin is ’n uitbreiding van Ra se mag, en word gelykgestel aan die sonskyf, maar dit tree ook op as ’n onafhanklike entiteit wat deur verskeie Egiptiese godinne verpersoonlik kan word, onder andere Hathor, Sechmet, Bastet, Wadjet en Moet. Die Oog-godin tree op as moeder, sibbe, metgesel en dogter van die songod. Die Oog beskerm Ra teen die agente van chaos wat sy bewind bedreig.

As ’n mag teen die bose word dit dikwels gelykgestel aan die Oog van Horus, wat in ander gevalle ’n heeltemal ander konsep is.

## Eksterne skakels 
* 15px Hierdie artikel is vertaal uit die Engelse Wikipedia
Nephthys

**Nephthys** was in die Egiptiese mitologie ’n lid van die Ennead van Heliopolis, ’n dogter van Noet en Geb. Sy is saam met haar suster, Isis, verbind met begrafnisrituele vanweë haar rol as die beskermer van mummies en die god Osiris, en as die suster en vrou van Set.

## Rol 
Teen die tyd van die 5de-dinastiese Piramidetekste het Nephthys haar verskyning gemaak as godin van die Ennead. Sy is beskryf as ’n godin van goddelike hulp en beskerming. Sy word in sommige mites beskou as die ma van die begrafnisgod, Anoebis.

As hoofversorger van die farao-god Horus was Nephthys ook die versorger van die heersende farao. Soms is sy uitgebeeld as ’n gevaarlike godin wat die farao se vyande met haar vurige asem kon verbrand.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Raet-Tawy

**Raet** of **Raet-Tawy** was in die Egiptiese mitologie die songodin en die vroulike weergawe van die songod, Ra. Die naam Raet is bloot die vroulike vorm van Ra se naam; die langer naam beteken "Raet van die Twee Lande" (Bo- en Benede-Egipte).

## Oorsprong 
Raet het tydens die 5de Dinastie vir die eerste keer haar verskyning gemaak. Sy was moontlik van die begin af ’n vroulike weergawe van Ra en het nie ’n eie oorsprong gehad nie. Hoewel sy die godin van die lug en die gode genoem is, was sy nooit so belangrik soos Hathor nie, wat beskou is as die vrou (of soms dogter) van Ra.

Raet is beskou as die vrou van Montoe en het saam met hom en Harpocrates in Karnak en Medamoed ’n triade gevorm. Afbeeldings van haar is skaars; as sy uitgebeeld is, was dit as ’n vrou met horings wat ’n sonskild bo haar kop hou, nes Hathor.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Wadjet

**Wadjet** (ook gespel **Wadjit**, **Oeadjet** of **Oea Zit**) was as ’n vroeë godin in die Egiptiese mitologie die beskermgodin van die stad Dep, wat deel geword het van die stad wat die Egiptenare Per-Wadjet genoem het. Sy was later die beskermgodin van Benede-Egipte en ná die vereniging met Bo-Egipte, een van die twee beskermgodinne van die hele Antieke Egipte saam met Nechbet, die beskermgodin van Bo-Egipte. Die beeld van Wadjet met die sonskyf is die oeraeoes genoem, en dit het saam met die ouwêreldse aasvoël, die simbool van Nechbet, op die hooftooisel van farao's verskyn wanneer hulle begrawe is.

Wadjet was ook die beskermer van konings en van vroue tydens geboorte. Sy is met die land verbind en is uitgebeeld as ’n vrou met die kop van ’n slang. Haar orakel was die tempel in Per-Wadjet. Sy is nou verbind met Bast, die godin wat as ’n leeuwyfie uitgebeeld is, as die songodin wie se oog later die Oog van Horus geword het en as die Oog van Ra.

## Bronne 
* James Stevens Curl, *The Egyptian Revival: Ancient Egypt as the Inspiration for Design Motifs in the West*, Routledge 2005
* Adolf Erman, Hermann Grapow, *Wörterbuch der ägyptischen Sprache*, Berlyn 1963
* Ana Ruiz, *The Spirit of Ancient Egypt*, Algora Publishing 2001
* Toby A. H. Wilkinson, *Early Dynastic Egypt*, Routledge 1999

## Eksterne skakels 
* 15px Hierdie artikel is vertaal uit die Engelse Wikipedia
Fairbridge-versameling

Die **Fairbridge-biblioteek** van Africana maak deel uit van die Nasionale Biblioteek van Suid-Afrika in Kaapstad. In Fairbridge se boekery is verskeie unieke werke, dit is een van die kosbaarste versamelings in die land en is van groot kultuur-historiese belang.

**Charles Aken Fairbridge** (Wynberg, 22 Mei 1824 – Seepunt, 4 Julie 1893) was 'n prokureur, kortverhaalskrywer, boekversamelaar en 'n paar termyne parlementslid in die Kaapkolonie. Sy biblioteek bestaan uit 7 250 boeke hoofsaaklik oor Afrika. Na sy dood het sy seun die versameling verkoop aan sir Abe Bailey wat dit in 1925 op sy beurt aan die volk van Suid-Afrika geskenk het. Daarmee saam het Bailey geld verskaf vir die bou van die vleuel aan die biblioteek in Koningin Victoriastraat. 'n Spesiale Fairbridge-kamer is daarin ingerig.

Opvallend aan hierdie versameling is die goeie gehalte drukwerk van baie van die boeke, die aantal boeke afkomstig van klein uitgewerye en veral die mooi bindwerk. Soms is dit in halfleer en dikwels volledig in leer gebind en dan ook gewoonlik in kalfsleer. Dit was meestal die werk van Kaapse boekbinders en veral deur Robert Scott.

Die bekende ds. G.W.A. van der Lingen van die Strooidakkerk in die Paarl se privaatbiblioteek van duisende boeke is na sy dood op 'n openbare veiling aan Fairbridge gekoop.

Fairbridge en John Noble het in 1886 die **Catalogue of books relating to South Africa** saamgestel.

## Lees ook
* Fairbridge-indeks

## Bibliografie 
* Standard Encyclopaedia of Southern Africa, deel 4. Kaapstad: Nasou, 1971. 
* Wagener, F.J.: Africana. In: Lantern. Tydskrif vir Volksopvoeding. Jaargang 6, nr. 4, April 1957
* www.nlsa.ac.za
Vier seuns van Horus

duimnael|300px|Die vier seuns van Horus: van links Imsety, Doeamoetef, Hapi en Qebehsenoef.

Die **vier seuns van Horus** was in die Egiptiese mitologie ’n groep van vier gode wat die verpersoonliking was van die vier potte waarin mense se organe geplaas is wanneer hulle gemummifiseer is.

Omdat die hart die versinnebeelding van die Egiptiese siel was, is dit binne-in die liggaam gelos. Daar is verkeerdelik geglo die brein is die oorsprong van slymvlies en dit is dus weggegooi. Dit het die maag, lewer, groot ingewande en longe oorgelaat; dit is verwyder, gebalsem en elk in sy eie pot gestoor.

## Beskermers 
Die eerste verwysing na die vier seuns van Horus kom in die "Piramidetekste" voor, waarin hulle beskryf is as vriende van die koning wat hom gehelp het om met lere na die hemele te gaan. Omdat Horus hul pa was, is Isis, Horus se oorspronklike vrou, beskou as hul ma, hoewel elke pot in die begrafnisritueel deur ’n ander godin beskerm is. (Net soos wat die seuns van Horus elk ’n pot beskerm het, is hulle op hul beurt elk deur ’n godin beskerm.)

In die klassieke uitbeelding van die vier seuns van Horus in die Middelryk was Imsety en Doeamoetef aan die oostekant van die doodskis, en Hapi en Qebehsenoef aan die westekant. Hulle is daarom ook met die windrigtings verbind.

* Imseti, in die vorm van ’n mens, was die beskermer van die lewer en is op sy beurt deur Isis beskerm. Die Egiptiese Dodeboek vereenselwig Imseti met die suide. Die spelling van sy naam sluit 'n hiëroglief in wat vermoedelik met die stuur van 'n boot te doen het, hoewel die spesifieke aard daarvan onbekend is. Om dié rede is hy soms met navigasie verbind, hoewel vroeëre verwysings na hom van 'n naeler praat.
* Qebehsenoef, in die vorm van ’n valk, het die groot ingewande beskerm en is op sy beurt deur Selket beskerm. Sy rol was vermoedelik om die afgestorwene te verfris; sy naam beteken letterlik "hy wat sy sibbes met koel water spuit". Dit lyk of daar 'n dubbele funksie by betrokke was: om te reinig en te verfris. Qebehsenoef is met die weste vereenselwig.

## Verwysings 
## Bronne 
* 
* 
*  
* 
* 
* 
* 
* 
* 

## Eksterne skakels 
* 15px Hierdie artikel is vertaal uit die Engelse Wikipedia
Joubertpark

**Joubertpark** is 'n woonbuurt in Johannesburg, Gauteng, Suid-Afrika.

## Die park 
Joubertpark is ook die naam van 'n parkie in Johannesburg se sentrale sakegebied. Ongeag dieselfde naam, is hierdie park nie in die voorstad van Joubertpark geleë nie. Die Johannesburgse kunsgalery is hier geleë. Op 17 Augustus 1909 het 'n hewige sneeustorm plek-plek tot 40&nbsp;cm sneeu in Joubertpark agterlaat.

## Verwysings
Seker

**Seker** of **Sokar** was in die Egiptiese mitologie ’n valk-god van Memphis se dodeakker. Hoewel die betekenis van sy naam onseker is, verbind sekere Piramidetekste sy naam met die hartseer roep van Osiris in die onderwêreld na Isis: *Sy-k-ri* ("haas jou na my"). Hy word verbind met twee ander gode: Ptah, die hoofgod van Memphis, en Osiris, die god van die doderyk. In latere tydperke is hy soms **Ptah-Seker-Osiris** genoem.

## Mitologie 
Hy is gewoonlik uitgebeeld as ’n gemummifiseerde valk en soms as ’n heuwel waaruit die kop van die valk verskyn. Dan word hy genoem "hy wat op sy sand is". Nog ’n titel was "hy van restaoe" (die ingang van grafkelders).

Seker word ook verbind met ambagslui, waarskynlik vanweë sy verbintenis met Ptah. In die *Boek van die Dooies* word vertel hy maak silwerbakke,

Sy kultus was in Memphis gesentreer waar feeste ter ere van hom in die vierde maand van die *achet* (lente) gehou is. Hy is uitgebeeld waar hy met verskeie take help, soos die grawe van slote en kanale. Vanaf die tyd van die Nuwe Ryk is soortgelyke feeste in Thebe gehou.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Satet

**Satet** (ook gespel **Satis**, **Sates** of **Sati**) was in die Egiptiese mitologie die vergoddeliking van die jaarlikse oorstroming van die Nylrivier. Haar kultus het ontstaan in die Antieke Egiptiese stad Swenet (nou Aswan) in die suide van die land. Haar naam beteken "sy wat uitskiet", wat verwys na die Nyl se oorstromings. Sy was ook ’n vroeë oorlogs-, jag- en vrugbaarheidsgodin wat ook beskou is as ’n beskermer van Suid-Egipte.

Een van haar titels is "sy wat soos ’n pyl hardloop", wat vermoedelik ook na die oorstromings verwys, en haar simbole was die pyl en die vloeiende rivier. Sy is uitgebeeld as ’n vrou met die *Hadjet*, die kroon van Bo-Egipte, met bokhorings voor, of as ’n bok. Sy is ook soms uitgebeeld met ’n pyl en boog, of met ’n anch vanweë haar verbintenis met die lewegewende oorstromings van die Nyl.

## Familie 
Later is Satet beskou as die metgesel van Chnoem, die god wat verbind is met die oorsprong van die Nyl, en haar kultus was toe op Sahal, ’n eiland in die rivier.

Haar kind was Anoeket, die godin van die rivier self, wat die derde lid van die Elephantine-triade van gode was.

## Verwysings 
* 15px Hierdie artikel is vertaal uit die Engelse Wikipedia
Monica Lewinsky

**Monica Lewinsky** (gebore op 23 Julie 1973 in San Francisco) is 'n Amerikaner van Joodse afkoms. Sy is 'n voormalige amptenaar van die Withuis. Sy het opslae gemaak met haar erkenning dat sy 'n onbehoorlike verhouding met die destydse Amerikaanse president, Bill Clinton gehad het terwyl sy in 1995 en 1996 by die Withuis gewerk het. Die verhouding en nasleep daarvan staan as die Lewinsky-skandaal bekend.

President Clinton het aanvanklik die bewerings onder eed ontken. Toe meer besonderhede oor die verhouding begin uitlek, het lede van die Republikeinse Party 'n afsettingsprosedure (*impeachment*) teen hom begin omdat hy onder eed gelieg het. Die afsetting is egter nie deur die Senaat aanvaar nie en Clinton kon sy termyn voltooi.

As gevolg van die skandaal het Lewinsky wêreldwyd beroemdheid verwerf. Sy het daarna by 'n verskeidenheid ondernemings betrokke geraak, onder andere die ontwerp van 'n reeks handsakke onder haar naam, advertensiewerk vir 'n dieetplan en werk as 'n TV-persoonlikheid. Daarna is sy na Londen om vir 'n meestersgraad in sielkunde te studeer.

Teenwoordig is sy ook 'n anti-bullebakaktivis.

## Verwysings 
## Eksterne skakels 
* 
* 

Bill Clinton and Monica Lewinsky on February 28, 1997 A3e06420664168d9466c84c3e31ccc2f.jpg|Monica Lewinsky en President Bill Clinton, 1997

Monica Lewinsky 2014 IDA Awards (cropped).jpg|Monica Lewinsky in 2014
Reële getal

duimnael|120px|'n Simbool vir die reeks *reële getalle* (ℝ)

In wiskunde is 'n **reële getal** 'n waarde wat 'n hoeveelheid op 'n kontinue lyn verteenwoordig. Die reële getalle sluit al die rasionale getalle, soos bv. die heelgetal -5 en die breuk 4/3, en al die irrasionele getalle soos bv. √2 in.

Reële getalle sluit dus die volgende getalle in:

## Kyk ook 
* Nie-reële getal

## Eksterne skakels 
*
2014-Rugbykampioenskapreeks

Die **2014-Rugbykampioenskapsreeks** was die derde jaarlikse rugbytoernooi tussen die nasionale spanne van Suid-Afrika, Argentinië, Australië en Nieu-Seeland. Die reeks is vanaf 16 Augustus tot 4 Oktober 2014 gespeel. Die lande se spanne word onderskeidelik die Springbokke, Pumas, Wallabies en All Blacks genoem. Nieu-Seeland het die toernooi vir die 13de keer gewen. Buitendien het hulle die Bledisloebeker ingepalm en die Vryheidsbeker gewen, terwyl Suid-Afrika met die Mandela Uitdaagplaat en Australië met die Poematrofee weggestap het.

Die toernooi is deur SANZAAR georganiseer, ’n konsortium wat sedert 2012 uit die vier lande se rugbyfederasies bestaan.

## Formaat 
Die formaat vir die 2014-toernooi was soortgelyk aan dié van die vorige jare. Elke span het drie keer tuis gespeel, en drie keer weg, met ’n totaal van ses wedstryde elk, en twaalf in totaal. Met ’n wen het ’n span vier punte verdien, gelykop twee ligapunte, en ’n verloor met agt of meer punte nul ligapunte. ’n Bonuspunt kon verdien word op een van twee maniere: deur ten minste vier drieë in ’n wedstryd te druk, of deur met sewe punte of minder te verloor. Die toernooi se wenner was die span met die meeste ligapunte aan die einde van die toernooi.

## Telkaart 
## Wedstryddatums 
### Week 1 
### Week 2 
### Week 3 
### Week 4 
### Week 5 
### Week 6 

## Statistiek 
### Meeste punte en drieë 
| Meeste drieë gedruk:

|}

## Sien ook 
## Verwysings 
## Eksterne skakels 
*  2014-Rugbykampioenskapreeks op ESPNscrum
Sesjat

**Sesjat** (ook gespel **Seshat**, **Safchet**, **Sesjata** ens.) was in die Egiptiese mitologie die godin van wysheid, kennis en skrif. Sy is beskou as ’n skriba en boekhouer en die een wat skrif ontdek het. Sy is ook later verbind met landbou, sterrekunde, astrologie, bouwerk, wiskunde en landmeting. Dit is alles beroepe wat op haar talente staatmaak. In sommige laat tekste is sy Safech-Aoebi genoem.

## Mitologie 
[duimnael|links|200px|Die godin Sesjat op die agterkant van die troon van ’n standbeeld van farao [Ramses II.]]
Sesjat is ook die "meesteres van die huis van boeke" genoem, want haar priesters was in beheer van die biblioteek, waarin perkamentrolle met die belangrikste kennis gehou is en waar towerspreuke bewaar is.

In kuns is sy uitgebeeld as ’n vrou met ’n sewepuntige simbool op haar kop. Dit is nie bekend waarvoor die simbool staan nie. Farao Toetmoses III (1479-1425 v.C.) het haar godin Sefchet-Abwy genoem, of "sy van die sewe punte". In die *Kistekste* word gesê: "Sesjat maak die deur van die hemel vir jou oop."

Sy word gewoonlik uitgebeeld met ’n palmtak met merke, wat dui op die aantekening van die verloop van tyd, veral die tyd van die farao se lewe. Sy het dikwels ’n tiervel aan, wat die simbool was van begrafnispriesters.

Sesjat het die farao bygestaan met die "rek van die tou"-ritueel. Dit hou verband met die lê van die fondamente van tempels en ander belangrike geboue om presisie te verseker. Dié talent was ook nodig om opmetings te doen ná die jaarlikse oorstromings van die Nylrivier om weer die land se grense vas te stel.

Baie van haar kennis was taamlik heilig is nie buite die kringe van argitekte en boekhouers gedeel nie. Sy was ook verantwoordelik vir die aantekening van die farao se toesprake tydens sy kroning, asook die goedkeuring van die inventaris van buitelandse gevangenes en buit tydens militêre veldtogte. Tydens die Nuwe Ryk was sy betrokke by die Sed-fees, waarmee die farao se bewind van 30 jaar of langer gevier is.

Later, toe die kultus van die maangod, Thoth, belangrik geword het en hy as ’n god van wysheid geïdentifiseer is, is sy met hom verbind – eers as sy dogter en later as sy vrou.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Serket

**Serket** (ook gespel **Selket**, **Serqet** ens.) was in die Egiptiese mitologie die godin van die heling van giftige byte en steke. Sy was oorspronklik die goddelike voorstelling van die skerpioen.

## Mitologie 
Die steek van Noord-Afrika se giftige skerpioene kan tot verlamming en die dood lei, en Serket se naam het daarmee te doen. Dit kan óf "sy wat die keel laat toetrek" beteken óf "sy wat die keel laat asemhaal". Eersgenoemde naam dui op haar vermoë om die onregverdiges te steek, en laasgenoemde op haar vermoë om die simptome van giftige byte en steke te heel.

In kuns is sy aanvanklik uitgebeeld as ’n skerpioen en later as ’n vrou met ’n skerpioen op haar kop. Hoewel dit nie lyk of sy enige tempels gehad het nie, was daar verskeie priesteresse vir haar in verskeie gemeenskappe.

Omdat die skerpioen van Noord-Afrika se steek iemand kan doodmaak, was Serket ’n belangrike godin en farao's het haar dikwels as hul beskermgodin beskou. Haar noue verbintenis met die vroeë konings wys sy was veral hul beskermer. Daar word ook soms gesê sy het die gode beskerm teen Apep, die groot slang-demoon van die bose.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Stefka Kostadinova

**Stefka Kostadinova** van Bulgarye was vir etlike jare die wêreldrekordhouer in hoogspring vir vroue. Sy het dit op 30 Augustus 1987 in Rome opgestel met 'n sprong van 2,09 meter. Na 37 jaar is haar rekord in 2024 met 'n sprong van 2,10 m deur Yaroslava Mahuchikh verbeter.

Gedurende haar internasionale loopbaan het sy vele kere die hoogste louere ingeoes, waaronder goud tydens die 1996 Olimpiese Spele in Atlanta. Gedurende die 1997-seisoen moes sy haar egter onttrek weens 'n kuitbesering aan die linkerbeen, wat haar na twee operasies gedwing het om uit te tree.

Op 11 November 2005 is sy tot president van die Bulgaarse Olimpiese Komitee verkies, met 42 stemme teenoor die 38 van Svetlana Otsetova.

## Persoonlike rekord 
## Medaljes 
* 1985:  Wêreldkampioenskap vir binnenshuise atletiek – 1,97 m
* 1985:  Wêreldbeker – 2,00 m
* 1985:  IAAF Grand Prix – 2,00 m
* 1985:  Europese beker – 2,06 m
* 1985:  Europese kampioenskap – 1,97 m
* 1985:  Memorial Van Damme – 2,04 m
* 1986:  Welwillendheidspele – 2,03 m
* 1987:  Europese beker – 2,00 m
* 1987:  Wêreldkampioenskap vir binnenshuise atletiek – 2,05 m
* 1987:  Wêreldkampioenskap – 2,09 m
* 1987:  IAAF Grand Prix – 1,99 m
* 1987:  Europese kampioenskap – 1,97 m
* 1988:  Olimpiese Spele – 2,01 m
* 1988:  Europese kampioenskap – 2,04 m
* 1989:  Wêreldkampioenskap vir binnenshuise atletiek – 2,02 m
* 1991:  IAAF Grand Prix – 2,00 m
* 1991: (6de plek) Atletiek Wêreldkampioenskap – 1,93 m
* 1992:  Europese kampioenskap – 2,02 m
* 1992: (4de plek) Olimpiese Spele – 1,94 m
* 1993:  Wêreldkampioenskap vir binnenshuise atletiek – 2,02 m
* 1993:  IAAF Grand Prix – 1,98 m
* 1994:  Europese kampioenskap – 1,98 m
* 1995:  Wêreldkampioenskap – 2,01 m
* 1996:  Olimpiese Spele – 2,05 m
* 1996:  Europese beker – 1,94 m
* 1997:  Wêreldkampioenskap vir binnenshuise atletiek – 2,02 m

## Verwysings
Peter Fechter

**Peter Fechter** was 'n 18-jarige vlugteling wat deur Oos-Duitse grenswagte geskiet is terwyl hy oor die Berlynse Muur na Wes-Berlyn probeer ontsnap het.

Fechter is op 14 Januarie 1944 in Oos-Berlyn gebore en werk later in die boubedryf. Op 17 Augustus 1962, skaars 'n jaar na die bou van die muur, probeer hy en 'n kollega, Helmut Kulbeik na die weste vlug. Kulbeik het Wes-Berlyn ongedeerd bereik, maar Fechter het dit nie gemaak nie.

duimnael|links|Gedenkplaat in Berlyn.
duimnael|links|Monument vir Fechter in Wes-Berlyn, 1988

Die grenswagte het 35 skote afgevuur. Fechter is in sy longe en buik gewond en het skreeuend daar bly lê. Mense het aan beide kante begin saamdrom. Polisiebeamptes van Wes-Berlyn het verbande en ander mediese voorraad oor die muur gegooi, maar dit was tevergeefs. 'n Amerikaanse luitenant wat by Checkpoint Charlie gestasioneer was het ook kom kyk, sy kommentaar was: "*Not our problem.*" 'n Uur na die voorval is Fechter aan bloeding dood en is sy liggaam deur Oos-Duitse soldate verwyder. Foto's van die bloeiende Fechter is die wêreld ingestuur en is selfs in die Amerikaanse tydskrif Life gepubliseer.

'n Eenvoudige houtkruis is aan die voet van die muur tot sy nagedagtenis opgerig. In Maart 1997, enkele jare na die Duitse hereniging, is twee van die grenssoldate wat op Fechter gevuur het, Erich Schreiber en Rolf Friedrich, tot 1 jaar voorwaardelik gevonnis. 'n Derde soldaat was intussen reeds oorlede.

## Verwysings 
## Eksterne skakels 
* 
*  "The Boy Who Died on the Wall" In: *Life Magazine*, 31 Augustus 1962, pp 16–23. (Fotoverslag)
Suid-Afrikaanse Sportkonfederasie en Olimpiese Komitee

Die **Suid-Afrikaanse Sportkonfederasie en Olimpiese Komitee (SASKOK)** (Engels: *South African Sports Confederation and Olympic Committee*) is 'n niewinsgewende organisasie wat as die Nasionale Olimpiese Komitee (NOK) en die Nasionale Paralimpiese Komitee (NPK) vir Suid-Afrika dien. Dit is die beheerliggaam van alle sportsoorte van Suid-Afrika en koördineer die verhouding met verskeie internasionale sportfederasies. Dit is ook die liggaam wat verantwoordelik is vir Suid-Afrika se verteenwoordiging by die Statebondspele.

'n Nasionale Olimpiese Komitee (NOK) is 'n organisasie wat die belange van individuele lande in die Internasionale Olimpiese Komitee (IOK) behartig.

## Sien ook 
* Krieket Suid-Afrika
* Suid-Afrikaanse Rugbyunie
* Suid-Afrikaanse Sokkervereniging
* Suid-Afrika by die Olimpiese Spele

## Verwysings 
## Eksterne skakel 
*  Amptelike webwerf
Sobek

**Sobek** (ook gespel **Sochet**, **Sobki** ens.) was in die Egiptiese mitologie ’n god van ’n komplekse en veranderlike aard. Hy is verbind met die Nyl-krokodil en is soms as een uitgebeeld, of as ’n man met die kop van ’n krokodil. Hy is ook verbind met die farao's se mag, vrugbaarheid en militêre mag. Hy was ook soms ’n god van beskerming, veral teen die gevare van die Nyl.

## Eienskappe en mites 
duimnael|links|200px|Dié reliëfwerk uit die Tempel van Kom Ombo wys Sobek met ’n septer, koninklike uitrusting en *anch*.
Sobek is eerstens ’n aggressiewe en animalistiese god wat die reputasie van die groot Nyl-krokodil gestand doen. Van sy algemene name dui op dié eienskappe: "hy wat hou van rowery", "hy wat eet terwyl hy paar" en "met gepunte tande". Hy het ook goeie dade in meer as een bekende mite verrig.

Ná sy verbintenis met Horus en sy daaropvolgende opname in die Osiris-triad van Osiris, Isis en Horus tydens die Middelryk, is Sobek verbind met Isis as ’n heler van Osiris, wat deur sy broer, Set, vermoor is in die Osiris-mite.

Vanweë dié verbintenis met heling is hy as ’n beskermende god beskou. Hy het die bose afgeweer en die onskuldiges verdedig. In die Ptolemeïese en Romeinse Egipte het die *Boek van die Faijoem* gesentreer om Sobek, en ’n groot deel is afgestaan aan die daaglikse reis van Sobek-Ra deur die lug. Dit fokus ook op Sobek se sentrale rol in die skepping as ’n manifestasie van Ra, want daarvolgens het hy uit die oerwaters van die Moerismeer te voorskyn gekom, ’n verhaal wat ’n groot ooreenkoms toon met die oorspronklike skeppingsmite van Hermopolis.

## Verwysings 
## Bronne 
* Bresciani, Edda. “Sobek, Lord of the Land of the Lake.” In *Divine Creatures : Animal Mummies in Ancient Egypt, * red. Salima Ikram, 199-206. Kaïro: The American University in Cairo Press, 2005.
* O’Connor, David. “From Topography to Cosmos: Ancient Egypt’s Multiple Maps.” In *Ancient Perspectives: Maps and Their Place in Mesopotamia, Egypt, Greece, and Rome,* red. Richard J.A. Talbert, 47 – 79. Chicago: University of Chicago Press, 2012.
* Zecchi, Marco. *Sobek of Shedet : The Crocodile God in the Fayyum in the Dynastic Period. * Umbria: Tau Editrice, 2010.

## Eksterne skakels 
* 15px Hierdie artikel is vertaal uit die Engelse Wikipedia
Gordon-versameling

duimnael|Robert Jacob Gordon in 1780

Die **Gordon-versameling** in die Rijksmuseum in Amsterdam bestaan uit 353 sketse wat gemaak is tydens Robert Jacob Gordon se verblyf aan die Kaap en veral tydens sy drie reise na die binneland. Dit het belangrike kaarte en tekeninge opgelewer wat die kennis oor die inheemse bevolking, en plante en diere vergroot het. Van byna alles wat teengekom is, is tekeninge gemaak en vir hierdie doel is Gordon op sy reise van 'n tekenaar vergesel. Die meeste sketse is in pen en ink en dikwels in kleur. 

Die onderwerpe was eerstens die Khoikhoi, San en die Xhosa, hul stamhoofde, rituele, kuns en jagtogte. Alle plante en diere is in detail geteken en aandag is ook aan die fisiologie en anatomie gegee. In die versameling is landkaarte en sketse van plase en watervalle. Daar is o.a. panoramasketse van Kaapstad, die Augrabieswaterval, Plettenbergbaai, Algoabaai, Valsbaai, Kamdeboo, Robbeneiland, Knysna en Saldanhabaai. Mosselbaai is byvoorbeeld op 22   Februarie 1778  deur Johannes Schumacher geteken. Hierdie skets is 23,5cm hoog en amper 3m wyd.

## Bibliografie 
* www.rijksmuseum.nl